CELEX: 32008D0823
Language: fi
Date: 2008-10-22 00:00:00
Title: 2008/823/EY: Komission päätös, tehty 22 päivänä lokakuuta 2008 , johtavien työsuojelutarkastajien komitean perustamisesta tehdyn päätöksen 95/319/EY muuttamisesta (ETA:n kannalta merkityksellinen teksti)

30.10.2008   
            
            
               FI
            
            
               Euroopan unionin virallinen lehti
            
            
               L 288/5
            
         
      KOMISSION PÄÄTÖS,
   tehty 22 päivänä lokakuuta 2008,
   johtavien työsuojelutarkastajien komitean perustamisesta tehdyn päätöksen 95/319/EY muuttamisesta
   (ETA:n kannalta merkityksellinen teksti)
   (2008/823/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:
   
               (1)
            
            
               Komissio perusti päätöksellä 95/319/EY (1) johtavien työsuojelutarkastajien komitean, jäljempänä ’komitea’.
            
         
               (2)
            
            
               Euroopan unionin viimeaikainen laajentuminen on käytännössä kaksinkertaistanut komitean koon. Täysistunnoissa on nykyisin 54 komitean jäsentä. Mahdollisten uusien laajentumisten myötä jäsenten lukumäärä kasvaa entisestään.
            
         
               (3)
            
            
               Jotta komitea voisi täyttää tehtävänsä ja mahdollistaa jäsenten kokemusten ja mielipiteiden käytännönläheisen ja vuorovaikutteisen vaihdon, mikä ei ole mahdollista näin suuressa komiteassa, jäsenten lukumäärää olisi pienennettävä kunkin jäsenvaltion kohdalla kahdesta yhteen. Kunkin jäsenvaltion olisi voitava nimittää varajäsen, joka osallistuu kokouksiin silloin, kun varsinainen jäsen ei voi olla läsnä.
            
         
               (4)
            
            
               Komitean työn laadun varmistamiseksi jäsenehdokkaiden olisi oltava kansallisten työsuojelutarkastusyksiköiden johtavan tason edustajia, joilla on komitean tehtäviin oikeuttava valtuutus.
            
         
               (5)
            
            
               Olisi varmistettava, että kullakin varsinaisella ja varajäsenellä on mahdollisuus tuoda komitean kokouksiin asiantuntija. Kokouksen käytännön järjestelyjen vuoksi asiantuntijoiden osallistumisesta olisi ilmoitettava vähintään kuukautta ennen kyseistä komitean kokousta.
            
         
               (6)
            
            
               Työryhmien työn helpottamiseksi pitäisi olla mahdollista, että työryhmän puheenjohtajana toimii kansallisen työsuojelutarkastusyksikön asiantuntija, joka ei ole komitean jäsen.
            
         
               (7)
            
            
               Tiettyjen tarkkailijoiden olisi voitava osallistua komitean kokouksiin.
            
         
               (8)
            
            
               Komitean olisi otettava käyttöön työjärjestys, jossa vahvistetaan komitean käytännön työtä koskevat järjestelyt.
            
         
               (9)
            
            
               Sen vuoksi päätöstä 95/319/EY olisi muutettava.
            
         
               (10)
            
            
               Tätä päätöstä olisi sovellettava 1 päivästä tammikuuta 2010, jolloin komitean jäsenet aloittavat uuden toimikauden,
            
         ON PÄÄTTÄNYT SEURAAVAA:
   1 artikla
   Muutetaan päätös 95/319/EY seuraavasti:
   
               1)
            
            
               Muutetaan 5 artikla seuraavasti:
               
                           a)
                        
                        
                           Korvataan 1 ja 2 kohta seuraavasti:
                           ”1.   Komiteaan kuuluu yksi varsinainen jäsen kustakin jäsenvaltiosta.
                           Jokaiselle varsinaiselle jäsenelle voidaan nimetä yksi varajäsen. Varajäsen osallistuu komitean kokouksiin ainoastaan silloin, kun varsinainen jäsen ei voi olla läsnä.
                           2.   Komissio nimeää komitean varsinaiset ja varajäsenet jäsenvaltioiden ehdotuksesta.
                           Toimittaessaan ehdokkaiden nimiä komissiolle jäsenvaltiot varmistavat, että nämä ovat työsuojelutarkastusyksiköidensä johtavan tason edustajia, joilla on komitean tehtäviin oikeuttava valtuutus.”
                        
                     
                           b)
                        
                        
                           Poistetaan 5 kohta.
                        
                     
         
               2)
            
            
               Korvataan 8 artikla seuraavasti:
               ”8 artikla
               1.   Komitea voi komission edustajan suostumuksella kutsua henkilön, jolla on erityinen pätevyys jossakin esityslistalla olevassa aiheessa, osallistumaan komitean työhön asiantuntijana.
               2.   Kukin varsinainen ja varajäsen voi tuoda neuvotteluihin asiantuntijan edellyttäen, että jäsen toimittaa perustellun pyynnön puheenjohtajalle vähintään kuukautta ennen kyseistä komitean kokousta.”
            
         
               3)
            
            
               Korvataan 9 artiklan 2 kohta seuraavasti:
               ”2.   Työryhmien puheenjohtajana toimii komitean jäsen tai jäsenvaltioiden työsuojelutarkastusyksikön asiantuntija, ja ne muodostuvat komitean jäsenistä ja/tai asiantuntijoista. Työryhmät raportoivat komitealle täysistunnossa.”
            
         
               4)
            
            
               Lisätään 9 a artikla seuraavasti:
               ”9 a artikla
               Jäsenet ja asiantuntijat eivät saa palkkaa työstään.”
            
         
               5)
            
            
               Lisätään 10 artiklaan 3 kohta seuraavasti:
               ”3.   Komitean kokouksiin voivat osallistua tarkkailijoina seuraavat henkilöt:
               
                           a)
                        
                        
                           edustaja kustakin ETA/EFTA-valtion työsuojelutarkastusyksiköstä;
                        
                     
                           b)
                        
                        
                           Euroopan työturvallisuus- ja työterveysviraston johtaja;
                        
                     
                           c)
                        
                        
                           Kansainvälisen työjärjestön edustaja.”
                        
                     
         
               6)
            
            
               Lisätään 11 a artikla seuraavasti:
               ”11 a artikla
               Komitea vahvistaa työjärjestyksensä, jossa määritellään sen käytännön työtä koskevat järjestelyt, mukaan lukien kokousten kutsuminen koolle ja työryhmien asettaminen.”
            
         
               7)
            
            
               Korvataan 12 artiklan 2 kohta seuraavasti:
               ”2.   Komissio toimittaa tämän kertomuksen neuvostolle, Euroopan parlamentille, talous- ja sosiaalikomitealle sekä työturvallisuuden, työhygienian ja työterveyshuollon neuvoa-antavalle komitealle.”
            
         2 artikla
   Tämä päätös tulee voimaan 1 päivänä tammikuuta 2010.
   
      Tehty Brysselissä 22 päivänä lokakuuta 2008.
      
         
            Komission puolesta
         
         Vladimír ŠPIDLA
         
         
            Komission jäsen
         
      
   
   
      (1)  EYVL L 188, 9.8.1995, s. 11.